Merdimê girewteyan ê ke grevrê vêşanîye de yê, vernîya Hepisxaneyê Riha yê Tîpê A’yî de ameyî têhet. Labelê eskeranê Tirkî hêriş bi çalakwanan kerd ke Parlamentera HDP'yî ya Riha Ayşe Surucu zî mîyanê keyeyanê girewteyan de bîye. Keyeyanê girewteyan rixmê hêrişan zî çalakîya roniştişî daye destpêkerdene. Eskeranê Tirkî dorê çalakwanan girewt.
Parlamentera HDP'yî Surucu reaksîyon da hêrişê eskeran. Fermandarê eskeran Surucu tedît kerde û vat, “Şima merdiman seba xebetê xo bikar anê. Kombîyayîş û eşkerayîye tîya de qedexe ya. Eke şima reya bîne bêrê ma zanê ke ma do çi bikerê.”
Ablûqaya eskeran hîna zî dewam kena.
